BSC-LT/ACAData huggingface dataset:
[ca] Aquest estudi examina la incidència d'un procediment intervencionista d'avaluació dinàmica computat (EDC) en l'ús de les proves d'assoliment estandarditzades en un programa de lectura en anglès científic i tècnic. Vam modificar els enunciats de les preguntes de la prova d'assoliment per elaborar un instrument de mediació que vam implementar en dues rondes. La comparació de les mitjanes en les proves d'assoliment i en l'EDC mostra que tots els aprenents van aprofitar de la mediació. Els nostres resultats indiquen que aprenents amb una actuació independent equivalent van respondre a la mediació de manera diferent, per la qual cosa no és possible predir la resposta a la mediació ni el potencial d'aprenentatge mitjançant l'actuació independent. L'anàlisi qualitativa de disset casos va revelar les habilitats emergents dels aprenents i va aportar indicis de desenvolupament. Els aprenents van opinar que el procediment d'EDC els ajuda a aprendre, ja que els permet abordar les preguntes novament i adonar-se de què no havien entès.

[en] This study examines the effect of an interventionist computerized dynamic assessment (C-DA) procedure on the use of standardized achievement tests in an English for Science and Technology Reading Program. A mediation tool was developed and implemented in two rounds. Comparing the averages on the achievement tests and on the EDC showed that all learners benefited from mediation. Our results indicate that learners whose independent performance was equivalent responded to mediation differently, which supports the notion that it is not possible to predict neither learner's response to mediation nor learning potential through independent performance. The qualitative analysis of the performance of seventeen cases revealed the learners' emerging abilities. Learners perceived the ED procedure was useful for their learning: it allowed them to approach the items again and to realize what they had misunderstood.
[ca] La primera part d'aquest treball s´ha centrat en la caracterització i optimització del procés d'activació de l´onconasa recombinant per tal d'obtenir l´enzim igual a la forma nativa. Per això, les reaccions d'eliminació de la Met-1 i la ciclació de la Glu1, necessàries per generar el piroglutamic han estat seguides per MALDI-TOF MS. La segona part d´aquest treball s´ha centrat en l´estudi de la contribució del pont disulfur 30-75 de l´onconasa a les seves propietats biològiques. Els resultats suggereixen que el potencial redox del citosol cel·lular podria reduir el pont disulfur 30-75 de l´onconasa salvatge afectant la unió onconasa -inhibidor proteic de ribonucleases. La tercera part ha consistit en la construcció de variants de l´HP-RNasa i onconasa amb activitat bactericida. Per això, s´ha introduït el determinant bactericida (YRWR) descrit per la proteïna catiònica d'eosinòfils en els dos enzims. Els resultats obtinguts han evidenciat que les dues ribonucleases amb el determinant bactericida presenten activitat citotòxica contra bacteris gram-negatius preferentment.

[en] The first part of this work has been focused on the characterization and optimization of the activation process of the recombinant onconase to get an enzyme analogous to the native form. For this, Met-1 removal and Glu1 cyclization have been followed by MALDI-TOF MS. The second part of this work is focused on the study of the contribution of the 30-75 disulfide bond of onconase to its biological properties. The results suggest that the redox potential of the cytosol could reduce the disulfide bond 30-75 affecting the binding of onconase-ribonuclease inhibitor. The third part has been focused on the construction of HP-RNase and onconase variants endowed with bactericidal activity. For this, we have introduced a bactericidal (YRWR) determinant described for eosinophil cationic protein onto both enzymes. The resulting variants have bactericidal activity against gram-negative bacteria.
[ca] Un dels principals mètodes per a sintetitzar productes enantiomericament purs és la catàlisi asimètrica utilitzant compostos organometàl•lics quirals. En aquesta estrategia, el disseny i preparació de lligands quirals és molt important. En aquest context, nosaltres hem desenvolupat nous lligands quirals per diverses reaccions de catàlisi asimètrica. Concretament ens hem centrat en: (a) L'aplicació d'una llibreria de lligands fosfit-fosforoamidit i difosforoamidit derivats de carbohidrats en la hidrogenació de olefines proquirals. Aquests lligands han donat excel•lents enantioselectivitats (up to >99% ee). (b) L'aplicació de les llibreries de lligands tioèter-fosfit, tioèter-fosfinit i tioèter-fosforoamidit derivats de carbohydrats en la hidrogenació catalitzada per iridi de olefins no funcionalitzades i en reaccions de substitució al•lílica catalitzada per paladi. Els resultats obtinguts en hidrogenació competeixen favorablement amb els millors resultats publicats prèviament. (c) L'aplicació de llibreries de lligands pseudo-dipèptids i tioamides derivats de carbohidrats en transferència d'hidrogen de cetones. Els resultats obtinguts, novament competeixen favorablement amb els publicats anteriorment obtenint excel•lents enantioselectivitats (up to 99%) per un ampli rang de substrats.

[en] One of the main methods for producing enantiomerically pure compounds is metal asymmetric catalysis. An important step in this strategy is the design and preparation of chiral ligands. In this context, we have developed new chiral ligands for several important asymmetric catalytic reactions. Specifically we have focused on: (a) The application of a furanoside phosphite-phosphoroamidite and diphosphoroamidite ligand library in the hydrogenation of prochiral olefins. These ligands have provided excellent enantioselectivities (up to >99% ee). (b) The application of furanoside thioether-phosphite, thioether-phosphinite and thioether-phosphoroamidite ligand libraries in the challenging Ir-catalyzed hydrogenation of unfunctionalized olefins and in Pd-allylic substitution reactions. The results in hydrogenation compete favourable with the best ones previously reported. (c) The application of carbohydrate-based pseudo-dipeptide and thioamide ligand libraries in transfer hydrogenation of ketones. The results again compete favourable with the best one previously reported. Unprecedent enzyme-like behaviour has been obtained, providing ee's up to 99% for a wide range of substrates.
[ca] Introducció: El consum alimentari adequat és essencial durant el creixement de lactant. Objectiu: Descriure els hàbits alimentaris i analitzar el seu efecte sobre el desenvolupament físic i neuroconductual del nen petit. Mètodes: Estudi longitudinal en 154 nounats seguits fins als 30 mesos. Variables: història clínica, antropometria, lactància, consum (mètode de R24h), estat de ferro (hemoglobina i ferritina sèrica) i desenvolupament neurològic (Escala Bayley), adequació de l'aportació nutricional de les fórmules infantils comercialitzades. Resultats: Les fórmules d'inici superen les recomanacions de retinol, vitamina E, C, vitamines del grup B i folats; i les de continuació, les de vitamina B12. L'excés de consum de carn, llet i peix es relaciona amb un excés de proteïnes, que contrasta amb una elevada ingesta inadequada de vitamina D. La lactància materna aporta una adequada quantitat d'energia i nutrients, excepte de vitamina D i ferro, però s'associa a un millor desenvolupament psicomotor, afavorit pels bons nivells d'hemoglobina. La major ingesta de sucres lliures als 12 mesos s'associa a un major risc d'excés de pes als 30 mesos. Conclusions: Convindria revisar l'aportació de micronutrients de les fórmules infantils, adequar l'aportació de proteïnes i sucres lliures durant l'alimentació complementària, així com planificar estratègies per evitar la deficiència de vitamina D ja des de l'edat infantil; i continuar amb la promoció de la lactància materna.

[en] Introduction: Adequate dietary intake is essential during infant growth. Objective: Describe eating habits and analyze their effect on the physical and neuro-behavioral development of the toddler. Methods: Longitudinal study in 154 newborns followed up to 30 months. Variables: clinical history, anthropometry, lactation, consumption (R24h method), iron status (hemoglobin and serum ferritin) and neurological development (Bayley Scale), adaptation of the nutritional contribution of the infant formulas marketed. Results: Infant formulas outweigh the recommendations of retinol, vitamin E, C, B group vitamins and folates; and those of follow-on formulas, those of vitamin B12. The excessive consumption of meat, milk and fish is related to an excess of protein, which contrasts with a high inadequate intake of vitamin D. Breastfeeding provides an adequate amount of energy and nutrients, except vitamin D and iron, but it is associated to a better psychomotor development, which is favored by the good levels of hemoglobin. The greatest free sugar intake at 12 months is associated with an increased risk of overweight at 30 months. Conclusions: The contribution of micronutrients in infant formulas should be reviewed, appropriate protein and free sugars should be provided during complementary feeding, as well as strategies to avoid vitamin D deficiency since childhood; and continue with the promotion of breastfeeding.
[ca] La historiografia sobre la figura de Joaquim Pena s'ha esmerçat en situar la seva tasca traductològica i el seu ideari dins dels paràmetres del Modernisme i el wagnerisme i ha deixat fora del focus la tasca ingent de traducció realitzada en l'àmbit de la cançó de concert i del repertori de recital. L'examen de la seva activitat professional i l'inventariat exhaustiu d'aquestes traduccions –pertanyents al fons Joaquim Pena de la Biblioteca de Catalunya, la biblioteca del Conservatori Municipal de Música de Barcelona i el Centre de Documentació de l'Orfeó Català– i l'anàlisi del seu impacte cultural i musical a través de les principals associacions musicals barcelonines, ens ha proporcionat una visió més ajustada del global del corpus traductològic de l'autor i, al mateix temps, ens ha permès identificar-lo com un dels principals impulsors i ideòlegs del gènere del Lied a Catalunya i un pioner del Noucentime musical.

[en] Normally, the historiography on Joaquim Pena situates his ideology and translation work within the parameters of Modernism and Wagnerism, neglecting to focus on the enormous task of translation carried out in the field of concert song and recital repertoire. These extensive translations are found in the Joaquim Pena collection of the Biblioteca de Catalunya, the library of the Conservatori Municipal de Música de Barcelona, and the Centre de Documentació de l'Orfeó Català. Examination of the exhaustive inventory of said translations, study of Pena's professional activity, and the analysis of their cultural and musical impact through the main musical associations in Barcelona, has provided a more accurate view of the author's overall corpus of translations, thus allowing Pena to be identified as one of the main promoters and ideologues of the Lied genre in Catalonia and a pioneer of the musical Noucentisme.
[ca] Aquesta tesi investiga diversos aspectes del risc sistèmic en xarxes fi nanceres. El Capítol 1 explora l'existència d'un canal de contagi als rendiments dels actius ates que els bancs estan connectats per portafolis superposats. Fent ús d'una base de dades d'actius financers de bancs Alemanys, identi fico la xarxa induida a través de participacions creuades i trobo correlacions altes entre els rendiments d'actius en poder de bancs connectats. Aquest canal de contagi a rendiments d'actius és més fort per bancs que són més grans, altament endeutats i altament interconnectats, i es va intensifi car durant la recent crisi fi nancera. El Capíol 2 estableix un model d'interconectivitat de risc de crèdit bancari basat en dades del CDS, en el que l'impagament pot ser causat per shocks sistèmics locals o globals o per shocks específi cs dels bancs. Aplicant aquest marc de referència a una mostra d'institucions fi nanceres europees grans, es revela que el risc de crèdit de xarxa captura una part substancial de la dependència,a més del que és explicat per factors sistèmics. El Capítol 3 analitza la relació entre l'interconectivitat del risc de crèdit bancari de mercat i les connexions de balanç de situació associades via finançament i tinences de valors. Els resultats suggereixen que les mesures d'interdependència basades en el mercat serveixen bé com a eines de monitorització del risc en absència de dades bancàries fonamentals.

[en] This thesis investigates various aspects of systemic risk in nancial networks. Chapter 1 explores the existence of a contagion channel to security returns given that banks are connected via overlapping portfolios. Making use of a proprietary dataset on securities held by German banks, I identify the network induced through cross holdings and nd higher correlations among the returns on securities held by connected banks. This contagion channel to security returns is stronger for banks which are large, highly leveraged and highly interconnected and especially at work during the recent nancial crisis. Chapter 2 establishes a model for bank credit risk interconnectedness based on CDS data, in which defaults can be triggered by systematic global and country shocks as well as idiosyncratic bank-speci c shocks. Applying the framework to a sample of large European nancial institutions reveals that the credit risk network captures a substantial amount of dependence in addition to what is explained by systematic factors. Chapter 3 analyzes the relation between market-based bank credit risk interconnectedness and the associated balance sheet linkages via funding and securities holdings. Results suggest that market-based measures of interdependence can serve well as risk monitoring tools in the absence of disaggregated high-frequency bank fundamental data.
[ca] La Síndrome d'apnea-hipoapnea obstructiva del son (SAHS) produeix una deficient resposta de la freqüència cardíaca (FC) als estímuls vagal i simpàtic (variabilitat de la FC -VFC- alterada). Els pacients amb flutter auricular (FlA) tenen un alt risc de presentar fibril·lació auricular (FA). Està per definir l'impacte del tractament amb pressió positiva contínua (CPAP) sobre la via aèria superior en la incidència de FA després de l'ablació del FlA i sobre la VFC. En l'Estudi 1 vam observar que els pacients amb FlA tenen una alta prevalença de SAHS (82%). El tractament amb CPAP dels pacients amb SAHS greu sense FA prèvia es va acompanyar d'una reducció en la incidència de FA (p = 0.025). En l'Estudi 2 vam observar que la SAHS altera els paràmetres diürns i nocturns de VFC. El tractament amb CPAP es va associar a una milloria parcial i només durant la vigília de la VFC (p < 0.05).

[en] Obstructive sleep apnea (OSA) produces a deficient heart rate response to the vagal and sympathetic stimuli (altered heart rate variability, HRV) and increases the incidence of atrial arrhythmias. Patients with typical atrial flutter (AFl) are at high risk of developing atrial fibrillation (AF), and the incidental finding of OSA may further increase the risk of AF after AFl ablation. The role of continuous positive airway pressure (CPAP) in improving HRV and reducing the incidence of AF after AFl ablation remains undetermined. In our Study 1 we observed that OSA is a very prevalent underlying condition among AFl patients (82% have OSA of any degree) and treatment with CPAP reduced the incidence of newly diagnosed AF (p = 0.025). In our Study 2 we observed that HRV is altered in the setting of OSA, and CPAP only partially ameliorates such autonomic nervous system disorder and exclusively during daytime (p < 0.05).
[ca] Aquesta Tesi és friut d'una col·laboració entre l'empresa Farmhispania S.A. i el grup de Recerca de Síntesi Orgànica Estereoselectiva del Departament de Química de la Universitat Autònoma de Barcelona que té com a principal finalitat el desenvolupament de processos químics per tal d'obtenir a escala industrial una sèrie de principis actius d'interès comercial. En la Tesi s'estudia en profunditat diverses rutes sintètiques prèviament definides per tal d'optimitzar-les i portar a terme l'escalat passant de treballar d'escala de pocs grams fins a escala de kilograms mitjançant l'ús de reactors químics. En aquesta Tesi s'ha desenvolupat i implementat una metodologia d'avaluació de risc per a la qualitat del procés (PQRA) que ha permès definir els punts crítics associats a cada paràmetre de procés i establir estratègies de control adequades. L'eina metodològica desenvolupada s'utilitzarà en altres projectes de fabricació interna o contractual a Farmhispania. SA i ha de servir per facilitar l'obtenció de l'aprovació de les autoritats reguladores per a la comercialització dels seus productes. Aquesta tesi també conté un apartat que està relacionat amb la utilització d'eines informàtiques in-silico com el programari Dynochem. La utilització d'aquest programari ha permès reduir el nombre d'experiments necessaris per optimitzar i comprendre els processos i va accelerar el desenvolupament dels processos. El seu ús serà avaluat durant els propers projectes executats a Farmhispania S.A per ajudar a desenvolupar i ampliar mètodes de fabricació futurs.

[en] This Thesis is the result of a collaboration between the company Farmhispania S.A. and the Stereoselective Organic Synthesis Research group of the Department of Chemistry of the Universitat Autònoma de Barcelona whose main purpose is the development of chemical processes to obtain a series of active pharmaceutical ingredients of commercial interest on an industrial scale. In the Thesis, several previously defined synthetic routes are deeply studied to optimize them and to carry out its scale-up from a few grams to kilograms through the use of chemical reactors. In this Thesis, a process quality risk assessment methodology (PQRA) has been developed and implemented. This methodology, has allowed defining the critical points associated with each process parameter and establishing adequate control strategies. The methodological tool developed will be used in other internal or contractual manufacturing projects at Farmhispania S.A. and it should serve to facilitate obtaining the approval of the regulatory authorities for the commercialization of its products. This thesis also contains a section that is related with the use of in-silico tools such as the Dynochem software. The use of this software has made possible to reduce the number of experiments necessary to optimize and understand the processes and accelerated the development of the studied processes. Its use, will be evaluated during the next projects executed in Farmhispania S.A. to help develop future manufacturing methods.
[ca] La revista femenina Paula neix el 1967, una època on la força de la tradició en els costums i especialment, en l'educació de la dona, és més gran. Dins d'aquestes tradicions i costums es busca ressaltar l'elegància, la discreció, la senzillesa, la naturalitat i la senzillesa com les qualitats apreciades de la dona. Dins d'aquesta societat conservadora és que sorgeix el projecte Paula. D'aquesta manera, la revista busca reivindicar a la dona xilena tocant temes socials, culturals, polítics, de llar i cura, etc., de manera directa i clara. no obstant això, mai es deixen de banda els rols tradicionals de la dona xilena de classe mitjana alta. Aquest estudi se centra en l'anàlisi d'entrevistes i reportatges de la revista femenina Paula. Es parteix de la base que els discursos vehiculats per la publicació es troben carregats de significats referits a la feminitat, que explícitament i implícitament defineixen què és "ser dona", posicionant d'una determinada manera en l'ordre social i en les relacions de poder. S'estudia la revista Paula a través del temps per a comprovar si el tractament atorgat a la sexualitat femenina (SF) i a l'amor romàntic (AR) s'aborden com discursos transgressors o tradicionals respecte a l'alliberament femení, així com en què mesura la revista va servir com a via per a transformar les vivències de la població femenina respecte als usos sexuals.

[en] The women's magazine Paula was born in 1967, a time where the strength of tradition in customs and especially, in the education of women, is higher. Within these traditions and customs, the aim is to highlight elegance, discretion, simplicity, naturalness and simplicity as the appreciated qualities of the woman. It is within this conservative society that the Paula project arises. In this way, the magazine seeks to vindicate the Chilean woman by touching on topics social, cultural, political, home and care, etc., directly and clearly. Not However, the traditional roles of the Chilean class woman are never neglected High average. This study focuses on the analysis of interviews and reports from the magazine female Paula. It is assumed that the discourses conveyed by the publication are loaded with meanings referring to femininity, which explicitly and implicitly define what &#8220;being a woman&#8221; is, positioning it in a certain way in the social order and in power relations. The Paula magazine through time to check if the treatment given to the female sexuality (SF) and romantic love (AR) are addressed as discourses transgressors or traditional regarding female liberation, as well as in what measure the magazine served as a channel to transform the experiences of the population feminine regarding sexual uses.
[ca] En aquest treball es presenten dues mesures, una de la constant d'acoblament forta i l'altra d'aquesta mateixa constant conjuntament amb els anomenats factors de color. Les dades foren recollides pel detector ALEPH durant els anys 1994-95 a energies al voltant dels 91.2 GeV. Per a les dues mesures s´usaren obervables de quatre jets. La mesura de la constant d´acoblament forta a partir de la taxa de sucesos a quatre jets fou la primera realitzada a partir d´un observable de quatre jet i en resultà una de les mesures més precises fins avui. La mesura conjunta de la constant d´acoblament i els factors de color representa un prova rigorosa de la teoria de les interaccions fortes, la cromodinàmica quántica. Els resultats, amb incerteses molt competitives, estan en acord absolut amb els valors esperats per la teoria i també amb els resultats d'altres col·laboracions.

[en] In this work two measurements are presented. One is the measurement of the strong coupling constant alone, and the other the combined measurement of the strong coupling constant and the, so called, colour factors. Data were collected by the ALEPH detector during years 1994-95 at energies around 91.2 GeV. Both measurements made use of four-jet observables. The measurement of the strong coupling constant from the four-jet rate was the first ever made from a four-jet observable, and represents one of the most precise measurements at present. The combined measurement of the strong coupling constant and the colour factors is a stringent test of the theory, quantum chromodynamics. The results, with very competitive uncertainties, are in exact agreement both with the values expected by the theory and the results from other collaborations.